Ciucă, despre moțiunea de cenzură a USR: Îi invit să discutăm despre viitor / Lasconi: Onoarea, curajul și respectul sunt vorbe goale
Președintele PNL, Nicolae Ciucă, a declarat marți, într-un mesaj video, despre moțiunea de cenzură anunțată de președinta USR, Elena Lasconi, că este un exercițiu neserios, el precizând că Elena Lasconi ar trebui să știe că actuala configurație parlamentară nu permite un guvern de dreapta așa cum și-ar dori. Ciucă i-a invitat pe Lasconi și USR la sediul PNL, pentru a discuta despre viitorul țării. Ulterior, șefa USR a răspuns pe Facebook și a respins invitația, declarând că „nu prea e clar ce invitație adresează” liderul liberal.